詠泥
作者：李君武
朝代：唐

paragraphs: 椒塗香氣溢，芝封璽文生。
色逐梨陽紫，名隨蜀道清。
一丸封漢塞，數斗濁秦涇。
不分（一作「曉」）高樓妾，特況別離情。
（見《十萬卷樓叢書》本皎然《詩式》卷三。
參《四友齋叢說》卷二十四。
）（按：《詩式》收此詩置隋人間。
今考《新唐書》卷七二《宰相世系表》二趙郡李氏東祖房有「君武，蔚州司馬」。
其從伯孝端，爲隋獲嘉丞。
其子思貞，文明元年自婺州刺史改越州刺史，見《會稽掇英總集》卷十八。
因知君武以作唐初人爲是。
逯欽立編《先秦漢魏晉南北朝詩》未收此詩。
）。